钦定古今图书集成/明伦汇编/闺媛典/第205卷 > 周氏女
## 钦定古今图书集成/明伦汇编/闺媛典/第205卷 > 周氏女

按《长兴县志》：周氏女受姚光裕聘，未笄，闻姚死，号恸
不欲生。父母解之曰：“若识郎面乎？谁依而守也？”女颠
仆，首抢地曰：“论义不论情”，百计觅死。父母度无可如
何，卜期以归。亲党白衣冠送之，哭声震野。女怡然就
道，为文祭姚生，词甚哀。高墉深扃，父母罕睹其面。斗
室中奉两木主，一祀姚生；亡母，一祀姚生。蔬食十馀
年，每食必祭。甲午秋，出其织纴之积，厚葬姚生于唐
兴山。归请立嗣，曰：“吾事毕矣。”一恸，呕血而死。万历二
十八年旌之。